Kartskisse over de land og områder som inngår i Nordisk råd.
Hovedkontorene til Nordisk råd og Nordisk ministerråd ligger rett ved Højbro Plads i København. I bakgrunnen til venstre sees Kunsthallen Nikolaj. Foto: Ane Cecilie Blichfeldt 
Et klikkbart Euler-diagram som viser Nordisk råd plassert blant andre samarbeidsavtaler i Europa.
**Nordisk råd** ble dannet i 1952, og består av medlemmer fra parlamentene i de nordiske land. Norge, Sverige, Danmark, Island og Finland har hver som helhet 20 medlemmer, men de lokale parlamentene i de danske selvstyrte områdene Færøyene og Grønland og det finske selvstyrte området Åland velger hver to representanter innenfor disse tall. Island har syv medlemmer. Nordisk råd møtes en gang hvert år i plenum om høsten. Sekretariatet har sitt sete i København. Foruten plenumsmøtet har parlamentarikerne temamøter.

I 1971 ble Nordisk ministerråd dannet. Dette er regjeringenes samarbeidsorgan for de nordiske landene.

Den nordiske kulturkommisjonen som ble etablert i 1947, ble underlagt Nordisk råd da dette ble opprettet. Kommisjonen ble i 1971 erstattet av en embetsmannskomité for nordisk kulturelt samarbeid, med tilhørende sekretariat. Komiteen er organisert under Nordisk ministerråd og holder til i København.

I juni 2013 uttalte Islands statsminister Sigmundur Davíð Gunnlaugsson at dersom ja-siden vant Folkeavstemningen om skotsk uavhengighet 18. september 2014, ønsket Island at Skottland ble medlem av Nordisk råd. Også danske politikere støttet tanken om at Skottland i et slikt tilfelle burde bli medlem av Nordisk råd.

Siden 11. mai 2023 har Norge hatt presidentskapet i Nordisk råd, under president Jorodd Asphjell. Hovedprioritetene for presidentskapet er å et trygge, grønt og ungt Norden.

Medlemsland
-----------

* Danmarks flagg Danmark
* Finlands flagg Finland
* Islands flagg Island
* Norges flagg Norge
* Sveriges flagg Sverige

Selvstyrte områder
* Færøyenes flagg Færøyene
* Grønlands flagg Grønland
* Ålands flagg Åland

Kultur, priser og lokalkontor
-----------------------------

En vesentlig del av Nordisk råds virksomhet dreier seg om å styrke det nordiske samarbeidet innen kultur. Nordisk råd arbeider også innenfor skole og noen fagområder. Nordisk kulturfond og andre støttefond formidler årlig støtte til reise, nordiske kultruprosjekt og gjestespill, oversetting med mer.

Det formidles også informasjon om virksomheter og kulturhendelser i Norden og det finnes nordiske informasjonskontor i alle tilsluttede land samt Russland, Estland, Latvia, Litauen og Sønderjylland i Tyskland. Norge har *Nordiske informasjonskontor* i Arendal og i Finland har kontoret *Nordisk kulturkontakt*. Tidligere var det et eget Nordnorsk informasjonskontor i Alta () 

Nordisk råd deler ut Nordisk råds litteraturpris, Nordisk råds musikkpris, Nordisk råds filmpris, Nordisk råds miljøpris og Nordisk råds barne- og ungdomslitteraturpris.

Se også
-------

* Liste over Nordisk råds presidenter

Referanser
----------

1. ↑  informasjon om kommisjonen i snl.no-artikkelen om Nordisk råd
2. ↑  «Kort informasjon om komiteen på Nordisk råds nettsted». Arkivert fra originalen 2. juni 2013. Besøkt 1. mars 2012.
3. ↑  National Collective. «Icelandic Prime Minister Ready to Welcome an Independent Scotland». Arkivert fra originalen 15. juni 2013. Besøkt 6. august 2013.
4. ↑  National Collective. «Scottish EU Membership Straightforward and in Denmark’s Interest». Arkivert fra originalen 20. august 2013. Besøkt 6. august 2013.
5. ↑  «Norges presidentskapsprogram for Nordisk råd 2023 | Nordisk samarbeid». *www.norden.org*. Besøkt 18. mai 2023.
6. ↑  «Skagerraksenter i Arendal». *Arbeiderbladet 1990.02.16*. Oslo. 1990-02-16. s. 32.

Eksterne lenker
---------------

* (en) Offisielt nettsted Rediger på Wikidata

* (en) Nordic Council – kategori av bilder, video eller lyd på Commons Rediger på Wikidata
* Nordisk samarbeid, artikkel hos Norgeshistorie.no

| * v
* d
* r
Nordisk råd |
| --- |
| Medlemmer | Danmarks flagg Danmark **·** Finlands flagg Finland **·** Islands flagg Island **·** Norges flagg Norge **·** Sveriges flagg Sverige |
| Avhengige områder | Færøyenes flagg Færøyene **·** Grønlands flagg Grønland **·** Ålands flagg Åland |

| * v
* d
* r
Nordisk råds priser: Litteratur **·** Barne- og ungdomslitteratur **·** Musikk  **·** Film  **·** Natur og miljø |
| --- |
| *Nominerte* til Nordisk råds litteraturpris fra Danmark **·** Finland **·** Færøyene **·** Grønland **·** Island **·** Norge **·** Sverige **·** Samisk **·** Åland |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |